Osnovna škola Ante Anđelinović, Sućuraj

Trg park 5, Sućuraj

KLASA: 112-02/24-01/00001
URBROJ: 2181-297-01-24-00004

Na temelju članka 107. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23, 156/23), Osnovna škola Ante Anđelinović, Sućuraj dana 21. 3. 2024. godine raspisuje:

**NATJEČAJ
za zasnivanje radnog odnosa**

|  |  |
| --- | --- |
| 1. Učitelj/ica koji/a obavlja poslove učitelja/ice geografije | 1 izvršitelj/ica,određeno vrijeme, 11 sata tjedno |

UVJETI:
Uz opće uvjete za zasnivanje radnog odnosa propisane Zakonom o radu (NN 93/14, 127/17, 98/19, 151/22, 64/23), kandidat mora ispunjavati i posebne uvjete.

Posebni uvjeti za zasnivanje radnog odnosa u školskoj ustanovi za osobe koje sudjeluju u odgojno – obrazovnom radu s učenicima u predmetnoj nastavi jesu poznavanje hrvatskog jezika i latiničnog pisma u mjeri koja omogućava izvođenje odgojno-obrazovnog rada, odgovarajuća vrstu i razina obrazovanja kojom su osobe stručno osposobljene za obavljanje odgojno obrazovnog rada utvrđene Pravilnikom o odgovarajućoj vrsti obrazovanja učitelja i stručnih suradnika u osnovnoj školi (NN 6/2019, 75/2020) i člankom 105. Zakona o odgoju i obrazovanju u osnovnoj i srednjoj školi i to:

1. studij nastavničkoga smjera odgovarajućeg nastavnog predmeta na razini sveučilišnog diplomskog studija ili sveučilišnog integriranog prijediplomskog i diplomskog studija
2. studij odgovarajuće vrste na razini sveučilišnog diplomskog studija ili sveučilišnog integriranog prijediplomskog i diplomskog studija ili stručni diplomski studij odgovarajuće vrste te stečeno potrebno pedagoško-psihološko-didaktičko-metodičko obrazovanje (u daljnjem tekstu: pedagoške kompetencije) s najmanje 55 ECTS-a, ako se na natječaj ne javi osoba iz točke a) ovoga stavka

- četverogodišnji dodiplomski stručni studij razredne nastave s pojačanim programom iz odgovarajućeg nastavnog predmeta ili sveučilišni integrirani prijediplomski i diplomski studij primarnog obrazovanja s modulom za izvođenje nastave odgovarajućeg nastavnog predmeta, ako se na natječaj ne javi osoba iz točke a) ovoga stavka

1. sveučilišni prijediplomski ili stručni prijediplomski studij na kojem se stječe najmanje 180 ECTS bodova te stečene pedagoške kompetencije, ako se na natječaj ne javi osoba iz točaka a) i b) ovoga stavka.

Ako se na natječaj ne javi osoba koja ispunjava uvjete radni odnos se može zasnovati s osobom koja ima odgovarajuću razinu i vrstu obrazovanja, a nema potrebne pedagoške kompetencije uz uvjet stjecanja tih kompetencija.

Sukladno članku 108. Zakona o odgoju i obrazovanju u osnovnoj i srednjoj školi, osoba koja se prvi put zapošljava u zanimanju za koje se školovala, zasniva radni odnos na poslovima učitelja kao pripravnik, a pripravnički staž u tom slučaju traje godinu dana. Nakon isteka pripravničkog staža, pripravnik je dužan položiti stručni ispit u roku od godine dana.

Kandidati su dužni priložiti:

1. vlastoručno potpisanu prijavu,
2. životopis,
3. dokaz o stručnoj spremi,
4. dokaz o državljanstvu,
5. elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje te
6. uvjerenje nadležnog suda da podnositelj nije pod istragom i da se protiv podnositelja prijave ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi, ne starije od 90 dana.

Prijavu na natječaj potrebno je vlastoručno potpisati i u njoj navesti osobne podatke (ime i prezime, adresu stanovanja, broj telefona odnosno mobitela te e-mail adresu na koju će biti dostavljene obavijesti vezane uz natječajni postupak).

Prilozi se dostavljaju u neovjerenim preslikama i ne vraćaju se kandidatima nakon završenog natječajnog postupka. Izabrani kandidat je prije sklapanja ugovora o radu dužan donijeti izvornike ili ovjerene preslike traženih isprava.

Rok za podnošenje prijave je 8 dana od dana objave natječaja. Prijava se podnosi poštom na adresu: Osnovna škola Ante Anđelinović, Sućuraj, Trg park 5, 21469 Sućuraj, s naznakom „Za natječaj – učitelj-ica geografije“.

Radni odnos u Školi ne može zasnovati osoba za koju postoje zapreke iz članka 106. Zakona o odgoju i obrazovanju u osnovnoj i srednjoj školi.

Kandidati koji udovoljavaju formalnim uvjetima natječaja i koji su dostavili potpunu i pravodobnu prijavu te dostavili traženu dokumentaciju obvezni su pristupiti procjeni odnosno testiranju prema odredbama [Pravilnika o postupku zapošljavanja te procjeni i vrednovanju kandidata za zapošljavanje](http://www.os-aandjelinovic-sucuraj.skole.hr/upload/os-aandjelinovic-sucuraj/newsattach/207/Pravilnik_o_postupku_zaposljavanja_te_procjeni_i_vrednovanju_kandidata_za_zaposljavanje.docx).

Način procjene odnosno testiranja te pravni i drugi izvori za pripremu kandidata ako se procjena odnosno testiranje bude provodilo o poznavanju propisa (a o čemu će odluku donijeti Povjerenstvo za procjenu i vrednovanje kandidata za zapošljavanje) objavit će se na [mrežnoj stranici škole](http://os-aandjelinovic-sucuraj.skole.hr/skola/ploca) najkasnije do isteka roka za podnošenje prijave na natječaj. Ukoliko kandidat ne pristupi procjeni odnosno testiranju smatrat će se da je povukao prijavu na natječaj.

Kandidati koji ostvaruju pravo prednosti pri zapošljavanju prema posebnim propisima dužni su se uz prijavu na natječaj pozvati na to pravo te uz prijavu priložiti sve dokaze o priznatom statusu, te imaju prednost u odnosu na ostale kandidate samo pod jednakim uvjetima.

Osoba koja se poziva na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (NN 121/17, 98/19, 84/21), članku 48. stavku 1.-3. Zakona o civilnim stradalnicima iz Domovinskog rata (NN 84/21), članku 48. f Zakona o

zaštiti vojnih i civilnih invalida rata (NN 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13, 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18, 32/20) dužna je u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a ima prednost u odnosu na ostale kandidate samo pod jednakim uvjetima.

Osoba koja se poziva na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji uz prijavu na natječaj dužna je priložiti sve dokaze o ispunjavanju uvjeta iz natječaja i ovisno o kategoriji u koju ulazi sve potrebne dokaze (članak 103.st.1.Zakona) dostupne na poveznici Ministarstva hrvatskih branitelja:

[https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf)

Osoba koja se poziva na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata uz prijavu na natječaj dužna je priložiti sve dokaze o ispunjavanju uvjeta iz natječaja te priložiti dokaze o ispunjavanju uvjeta za ostvarivanje prava prednosti pri zapošljavanju (članak 49.st.1.Zakona) dostupne na poveznici Ministarstva hrvatskih branitelja:

[https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf)

Kandidatom prijavljenim na natječaj smatrat će se samo osoba koja podnese pravodobnu i potpunu prijavu te ispunjava formalne uvjete iz natječaja, a nepravodobne i nepotpune prijave neće se razmatrati. Škola nije dužna obavijestiti osobu o razlozima zbog kojih se ista ne smatra kandidatom natječaja, osim ako osoba to zatraži.

Kandidati prijavom na natječaj daju izričitu privolu Osnovnoj školi Ante Anđelinović, Sućuraj za prikupljanjem i obradom osobnih podataka navedenih u prijavi i svim dostavljenim prilozima odnosno ispravama, a za potrebe provedbe natječajnog postupka.

Kandidati će biti obaviješteni o rezultatima natječaja putem [mrežnih stranica škole](http://os-aandjelinovic-sucuraj.skole.hr/skola/ploca) u roku od 15 dana od dana sklapanja ugovora o radu s izabranim kandidatom, osim ako posebnim propisom nije drugačije određeno.

Na natječaj se mogu javiti osobe oba spola.